Bulls verander sewe, insluitende kaptein Adriaan StraussAdriaan Strauss – beseer (Foto: GB Jordaan) Die Bulls se kaptein Adriaan Strauss is weens ŉ voetbesering nie vir Saterdag se wedstryd op Loftus teen die Highlanders oorweeg nie. Jaco Visagie speel in die plek van Strauss en Edgar Marutlulle neem sy plek op die bank. Strauss se vervanging is een van sewe veranderinge aan die Bulls se beginspan wat verlede week 62-24 deur die Crusaders verniel is. Hanro Liebenberg, wat self weens ŉ besering nie verlede week kon speel nie, vervang die Namibiese kaptein Renaldo Bothma wat verlede week op kort kennisgewing in sy plek nadergetrek is. Liebenberg word Saterdag die Bulls se 19de kaptein in Superrugby. Op die vleuel is Travis Ismaiel, een van die Bulls se beste spelers verlede week, is ook nie beskikbaar nie en die flank Jacques Potgieter moes ook voeg in die wedstryd vervang word. Hulle word onderskeidelik deur Jade Stighling en Jannes Kirsten, Dit sal Stighling se eerste Superwedstryd wees. Lizo Gqoboko vervang Pierre Schoeman op loskop, RG Snyman is in die plek van Lood de Jager in die opdrafspan, en Ruan Steenkamp, wat weer fiks is, speel in die plek van die flank Nick de Jager. Coenraad van Vuuren is die bank-vaskop in die plek van Jacobie Adriaanse. Hy het saam in Nieu-Seeland getoer maar nog nie vir die Bulls gespeel nie. Die span, met aantal Superwedstryde en punte aangeteken tussen hakies, is Warrick Gelant (13, 5), Jade Stighling (0, 0), Jesse Kriel (39, 20), Burger Odendaal (27, 15), Jamba Ulengo (19, 35), Tian Schoeman (30, 105), Piet van Zyl (76,65), Hanro Liebenberg (c, 15, 15), Jannes Kirsten (22, 10), Ruan Steenkamp (5, 0), RG Snyman (21, 10), Jason Jenkins (22, 15), Trevor Nyakane (78, 15), Jaco Visagie (14, 0), Lizo Gqoboka (20, 5). Bank: Edgar Marutlulle (29, 20), Pierre Schoeman (18, 5), Coenraad van Vuuren (0, 0), Lood de Jager (47, 10), Nick de Jager (13, 5), Rudy Paige (42, 5), Tony Jantjies (0, 0), Jan Serfontein (54, 80).